**La pinça**

| **Resum** | Al llarg dels campaments, hi ha una pinça circulant. Per passar-la, has de fer una pregunta a una persona dient el seu nom i aquesta ha de contestar verbalment sense el teu nom. | | |
| --- | --- | --- | --- |
| **Característiques** | x Competitiu □ Cooperatiu □ Fer equips □ Confiança x Coneixença  □ Orientació □ Estàtic □ Tocar i parar □ Foc de camp x De més d’un dia | | |
| **Branca** | x Colònia x Estol x Secció x Unitat x Clan x Consell x Famílies | | |
| **Durada** | Diversos dies | | |
| **Participants** | Indiferent | **Espai** | - |
| **Material** | * Pinces d’estendre, de fusta | | |
| **Objectiu del joc** | Acabar el dia o els campaments sense la pinça. | | |
| **Disposició a l’espai** | - | | |
| **Normativa** | Hi ha una o més pinces que a l’inici les tenen les caps. Ningú vol tenir la pinça, i per passar-la, en qualsevol moment, cal fer una pregunta qualsevol a una persona, dient el seu nom. Si respon verbalment a la pregunta feta, sense dir el nom de la persona que ha fet la pregunta, se li passa la pinça.  S’ha d’establir el temps de joc. Qui, al final d’aquest temps, tingui la pinça, tindrà una penyora o se li assignarà aquella tasca que ningú vol fer. Per establir el temps de joc, es pot fer una partida per tots els campaments, una per dia o diverses per dia. Per no haver d’utilitzar rellotge, es poden fer servir referències com:   * En el moment de pujar a l’autobús * Quan ja no hi hagi cap zona on toqui el sol al terreny. * Quan es vegi la primera estrella * Quan fem la cançó de bon profit | | |
| **Perspectiva ecosocial** | - | | |
| **Variants** | * - | | |

****